സ്കൂൾ വിദ്യഭ്യാസം പൂർത്തിയാക്കിയതിനുശേഷം 1952-ൽ തൃശൂർ രൂപതയിലെ തോപ്പ് സെമിനാരിയിൽ ചേർന്ന് വൈദികപരിശീലനം ആരംഭിച്ചു. തുടർന്ന് ശ്രീലങ്കയിലെ കാൻഡി പേപ്പൽ സെമിനാരിയിലും പൂനെയിലുമായി വൈദികപരിശീലനവും ഉപരിപഠനവും പൂർത്തിയാക്കി. 1961 ഒക്‌ടോബർ 3-ന് ബോംബെ മെത്രാപ്പോലീത്ത കർദ്ദിനാൽ വലേരിയൻ ഗ്രേഷ്യസ് തിരുമേനിയുടെ കൈവയ്പുവഴി ശുശ്രൂഷാ പൗരോഹിത്യം സ്വീകരിച്ചു.

പഠനം പൂർത്തിയാക്കി 1962 മാർച്ചിൽ തിരിച്ചെത്തിയപ്പോൾ അജപാലനശുശ്രൂഷയ്ക്കായി നിയുക്തനായത് പാവറട്ടിയിലും ലൂർദ്ദ് കത്തീഡ്രൽ പള്ളിയിലുമായിരുന്നു. തൃശ്ശൂർ രൂപതയുടെ സെന്റ് തോമസ് കോളേജിൽ ഇംഗ്ലീഷ് പ്രൊഫസറും ഹോസ്റ്റൽ വാർഡനും, വൈദിക സെനറ്റ് സെക്രട്ടറിയുമായി സേവനം ചെയ്യുന്ന അവസരത്തിലാണ് ഇരിങ്ങാലക്കുട രൂപതയുടെ നിയുക്ത മെത്രാനായി തിരഞ്ഞെടുക്കപ്പെടുന്നത്. 1978 സെപ്റ്റംബർ പത്തിന് കർദിനാൾ മാർ ജോസഫ് പാറേക്കാട്ടിലാണ് മാർ പഴയാറ്റിലിനെ മെത്രാനായി അഭിഷേകം ചെയ്തത്.



ജീവിതരേഖ
പരോഹിത്യം
പുറത്തേക്കുള്ള കണ്ണി
ചിത്രശാല